stanford-oval/wikipedia huggingface dataset:
דוכסות ספולטו
פייף אימפריאלי

בשנת 776, שנתיים לאחר נפילת פאביה, נפלה ספולטו גם בידי קרל הגדול והאימפריה הקרולינגית שלו, והוא קיבל את התואר מלך הלומברדים. אף על פי שהעניק את השטח לכנסייה, הוא שמר על הזכות למנות את דוכסיה, ויתור חשוב שניתן להשוות לזכות האימפריאלית הבלתי מעורערת עדיין למנות בישופים טריטוריאליים, ואולי לפעמים עניין של מחלוקת בין הקיסר לאפיפיור, עבור האפיפיור אדריאנוס הראשון שמינה לאחרונה את הדוכס מספולטו.
בשנת 842, הדוכסות לשעבר הוקמה מחדש על ידי הפרנקים כדי להיות מוחזקת כשטח גבול פרנקי על ידי מארקגראף תלוי. בין הבולטים יותר מבין הדוכסים הפרנקים, חילק גי הראשון את הדוכסות בין שני בניו למברט וגי השני, שקיבל כחלקו את אדנות קמרינו, שנעשתה לדוכסות. למברט היה לוחם אמיץ נגד פושטים סרצנים, אך אדם שטבח באותה מידה בביזנטים (כמו ב-867), והודח ב-871, מונה מחדש ב-876 ולבסוף נודה על ידי האפיפיור יוחנן השמיני. בשנת 883 גי השני איחד את הדוכסות, מעתה כדוכסות ספולטו וקמרינו. לאחר מותו של קרל השמן בשנת 888, גי הכתיר את עצמו לקיסר הרומאים ולמלך איטליה על ידי האפיפיור סטפנוס החמישי (891). בשנה שלאחר מכן הכתיר האפיפיור פורמוסוס את בנו של גי למברט השני לדוכס, למלך ולקיסר.
הדוכסים מספולטו המשיכו להתערב בפוליטיקה האלימה של רומא. אלבריקו הראשון, דוכס קמרינו (897), ולאחר מכן דוכס ספולטו, נשא לאישה את האצילה הרומית הידועה לשמצה מרוזיה, פילגשו של האפיפיור סרגיוס השלישי (904–911), ונהרג על ידי הרומאים ב-924. בנו אלבריקו השני הפיל את הסנאטריקס בשנת 932 אף על פי שבנה, אחיו למחצה, היה האפיפיור יוחנן השנים עשר. בערך בשנת 949, המלך הפרנקי ברנגר השני מאיטליה כבש את ספולטו מהמרקיז, הקטין את גודלה של הדוכסות והותיר בצד טריטוריה שתהפוך למרקיזות פרמו.
באותה תקופה ניתק הקיסר אוטו הראשון מדוכסות ספולטו את האדמות שנקראו סבינה לנגוברדיקה ומסר אותן לידי הכס הקדוש. כעת השליטה בספולטו הפכה יותר ויותר לפייף של הקיסרים. בשנת 967, אוטו איחד לזמן קצר את דוכסות ספולטו עם זו של נסיכות קפואה ובנוונטו, אשר נשלטה אז על ידי פנדולף איירונהד. לאחר מותו של פנדולף בשנת 981, הנסיכות המשותפת של ספולטו, קפואה ובנוונטו חולקה בין בניו של פנדולף, הנלחמים בלי סוף כדי להשיג עליונות. לנדולף הרביעי זכה בספולטו, קפואה ובנוונטו, בעוד שפנדולף השני קיבל את סלרנו. ואז בשנת 989 ניתק אוטו השלישי את ספולטו והעניק אותה להוגו, מרקיז טוסקנה. מאוחר יותר בדצמבר 998, מינה אוטו את אדמר מקפואה לדוכס ספולטו. אדהמר שלט ארבע שנים עד שהדוכסות אוחדה בפעם השנייה עם טוסקנה ב-1003.
במהלך מחלוקת ההשקעות עם האפיפיור, הקיסר היינריך הרביעי מינה דוכסים אחרים בספולטו. בשנת 1152 נתן הקיסר את הדוכסות לגאלף השישי מאסטה. העיר נהרסה על ידי הקיסר פרידריך ברברוסה שלוש שנים לאחר מכן, אך נבנתה מחדש במהרה. לאחר מכן, הדוכסות הוחזקה על ידי משפחתם של ורנר (גוארניירי) מאורסלינגן, מרקיזי אנקונה. ב-1183 מינה פרידריך את קונרד מאורסלינגן לדוכס. קונרד שלט עד 1190 כאשר פרידריך מת והגואלפים תפסו את הנסיכות והציבו את פנדולף כדוכס. חמש שנים לאחר מכן לאחר שהיינריך השישי ירש את פרידריך הראשון כקיסר, קונרד חזר לתפקיד דוכס ספולטו. אולם לאחר שהיינריך השישי מת ב-1197 ואוטו אוטו מבראונשווייג הפך למלך איטליה ב-1198, קונרד עזב את התפקיד ומסר את ספולטו לאפיפיור אינוקנטיוס השלישי.
פייף אפיפיורי

בשנת 1201, כתמיכה ברצונו של האפיפיור אינוקנטיוס לחזק את שליטת מדינות האפיפיור, העניק אוטו את הזכויות האימפריאליות עבור ספולטו לאפיפיור. אולם בשנת 1209, לאחר מותו של פיליפ משוואביה, הפך אוטו לקיסר האימפריה הרומית הקדושה והתנער מהבטחותיו הקודמות לתמוך באפיפיור. אוטו שם את כוונתו לשיקום הכוח הקיסרי וכבש את ספולטו עד 1213 כאשר הדוכסות הוחזרה לשלטון האפיפיור עם מושל, בדרך כלל קרדינל. עם זאת, ספולטו נותרה כלי משחק במאבקים בין האפיפיור לפרידריך השני עד הכחדת בית הוהנשטאופן ב-1254.
בסופו של דבר, שטחי ספולטו סופחו למדינות האפיפיור ולממלכת נאפולי. התואר דוכס ספולטו שימש מאוחר יותר את חברי בית סבויה.
ממלכת איטליה הלומברדית הכוללת את הדוכסות.
דן האג (כדורגל)

דן האג (בהולנדית: Alles Door Oefening Den Haag, בקיצור: ADO Den Haag) הוא מועדון כדורגל הולנדי מהעיר האג, המשחק בליגת המשנה ההולנדית. פירוש המילים Alles Door Oefening בהולנדית הוא, הכל באימון. המועדון הוקם ב-1905, ומתחילת דרכו התקשה לבסס את מעמדו כנגד המועדנים היריבים, בעיקר לאור הפופולריות של הקריקט בעיר האג.
מאז שירד המועדון לליגה השנייה בטיבה בהולנד בשלהי 2021, חברת ההשקעות האמריקאית Global Football Holdings שבבעלות איש העסקים האמריקאי-יהודי דייוויד ס. בליצר (אנ'), רכשה את מניות הרוב של המועדון מחברת יונייטד ואנסן הסינית.
תארים

דן האג זכתה ב-2 אליפויות הולנד בשנים 1942 ו-1943, ובגביע ההולנדי בשנים 1968 ו-1975. הקבוצה הגיעה לגמר הגביע ההולנדי 6 פעמים נוספות.
השלב המתקדם ביותר אליו הצליחה הקבוצה להגיע באירופה הוא רבע גמר גביע המחזיקות ב-1976. בשלב זה הודחה הקבוצה על ידי וסטהאם יונייטד.
אוהדים

אוהדי דן האג מקיימים קשר חזק עם המועדון הוולשי סוונסי סיטי. אוהדי הקבוצות מניפים לעיתים קרובות את דגלי הקבוצה השנייה ובין הקבוצות מתקיימים בדרך כלל משחקי הכנה לפני פתיחת העונה הרשמית. אוהדי לגיה ורשה, קלאב ברוז' ויובנטוס מקיימים אף הם קשר עם אוהדי הקבוצה.
הערות שוליים

↑  "Football club ADO Den Haag taken over by American company". DutchNews.nl. נבדק ב-7 במאי 2023. {{cite web}}:  (עזרה)
↑  "Real Salt Lake Players Set for Short-Term Training Stints in Europe". rsl.com. נבדק ב-7 במאי 2023. {{cite web}}:  (עזרה)
דן דולפין

| --- | --- |

 לידה:  29 במרץ 1941 (בן 83) תל-אביב, פלשתינה (א"י) 
 שם לידה:  דני וולפיאנסקי 
 לימודי רפואה:  אוניברסיטת תל אביב, אוניברסיטת פריבור 
 התמחות:  אורולוגיה
 תפקידים:  הרופא הראשי וראש היחידה לשירותים רפואיים של אגף השיקום במשרד הביטחון
 בן או בת זוג:  ציפורה דולפין (1971–?) 
 מספר צאצאים:  3 
 
דן (דני) דולפין (וולפיאנסקי) (נולד ב-29 במרץ 1941) הוא רופא אורולוג, שעבר לתחום המִנהל הרפואי והיה במשך 24 שנים הרופא המוסמך הראשי וראש היחידה לשירותים רפואיים של אגף השיקום במשרד הביטחון.
ביוגרפיה

נולד בתל אביב. הוריו, שאול וולפיאנסקי ויפה לבית גרודזין, עלו ב-1936 מליטא, שניהם בוגרי בתי הספר העבריים של רשת "תרבות". גדל בקריית חיים. למד בבית הספר "ארלוזורוב", והיה חניך ומדריך בסניף הנוער העובד והלומד בשכונה.
באוגוסט 1959 התגייס לצה"ל, סיים קורס חובשים ונשאר להדרכה בבה"ד 10 עד השחרור משירות סדיר. במלחמת ששת הימים שימש חובש מילואים באוטובוס פינוי פצועים בין רצועת עזה לבית החולים באר שבע; במלחמת ההתשה היה סטז'ר במילואים במעוז ליד האגם המר בתעלה; בשנת 1972 השלים קורס קציני רפואה; במלחמת יום כיפור שימש רופא בגדוד התותחנים "קצה" 834 (אגד 214) בחזית התעלה. לאחר מכן מונה למפקד פלוגה כירורגית בי"ח שדה באוגדה 36, והיה סגן רופא אוגדתי באוגדה 143. לאחר תפקיד זה שוחרר ממילואים בדרגת רב-סרן.
דן דולפין החל את לימודי הרפואה ב-1963 בעיר פריבור שבשווייץ. היה פעיל בקמפיין לשחרור יהדות רוסיה ("שלח את עמי") באוניברסיטאות שווייץ, נבחר לוועד הסטודנטים היהודים בשווייץ וייצג אותם בכנס ארגון הסטודנטים היהודיים העולמי (WUJES) בקיימברידג', אנגליה.
בשנת 1966 עבר לבית הספר לרפואה של אוניברסיטת תל אביב וסיים ב-1971 את המחזור השלישי של בית הספר. עם סיום הלימודים נישא לציפורה דולפין (לבית רוזנברג).
דן דולפין החל התמחות באורולוגיה בבית החולים פוריה בטבריה בשנת 1971, המשיך בבית החולים תל השומר (1973) וסיים בבית חולים דונולו (וולפסון) ב-1978.
ב-1979 נסע להתמחות בטורונטו קנדה. עבד במשך שנה כ-Chief Resident באורולוגיה ב- Toronto General Hospital, ושנתיים נוספות כ-Clinical Resident ב- Sunnybrook Hospital, שם עסק בעיקר בשיקום אורולוגי של משותקים בבית החולים השיקומי המסופח Lyndhurst Center, והיה שותף לפרויקט מִחשוב רפואי, שנחשב חלוצי באותה תקופה.
בתחילת 1982 חזרה המשפחה לישראל, אל ביתה ברחובות. כיוון שלא חיכתה לו משרה מסודרת בבית חולים שימש דן דולפין באופן זמני כרופא מחוזי בלשכת השיקום של משרד הביטחון ברחובות. באמצע 1982 מונה לסגן הרופא הראשי באגף השיקום, וב-1986 מונה לרופא הראשי באגף השיקום, וראש היחידה לשירותים רפואיים, תפקיד שמילא עד 2009, כשפרש לגמלאות בגיל 68.
כיום עובד דן דולפין במשרה חלקית כיועץ בקרן הפנסיה "מקפת".
הוא נשוי לציפורה ואב לשלושה. מתגורר ברעננה.
ביוגרפיה > שנותיו באגף השיקום במשרד הביטחון

הרופא הראשי של אגף השיקום, כנקבע בחוק, כפוף רק להנהלת משרד הביטחון והוא המחליט היחיד בכל נושא רפואי הנוגע לכלל הנכים. ראש היחידה לשירותים רפואיים הם מנהלם של כל עובדי היחידה, ביניהם 25 רופאים (יותר ממספר הרופאים במחלקה רפואית ממוצעת בבית חולים), וכפוף מנהלית לראש אגף השיקום. דרגת התפקיד מקבילה לסמנכ"ל במשרד הבריאות 11 (כשמנכ"ל משרד הבריאות, למשל, דרגתו 12). מינוי רופאי אגף השיקום (כמו של ראשי אגפים במשרד הביטחון וכמו אלופי צה"ל) מסור בידי שר הביטחון עצמו. דן דולפין מונה על ידי יצחק רבין.
על פי החוק, התקנות והמסורת שהתגבשה במשך שנים רבות באגף השיקום, הרופא הראשי קובע אישית את רמת ואיכות הטיפול הרפואי בקבוצת הנכים: היכן יקבלו את הטיפול, מי יטפל בהם, את סל התרופות והטיפולים, ואת רמת ההוצאה המותרת לטיפול הפרטני. תפקיד הרופא הראשי להחזיר את הנכה למצב שבו יוכל לעמוד בקו התחלה אחד עם מי שלא נפגע, ולהציבו במקום שבו יוכל לחיות חיים מלאים במידת האפשר.
צד חשוב בעבודתו של דולפין כרופא הראשי היה הטמעת ההפרדה בין חולי נפש והלומי הקרב. ועדה של פסיכיאטרים בכירים, בעזרת צוות פסיכולוגים, בדקה אחד לאחד את כל 5500 התיקים שנשאו הגדרות פסיכיאטריות, סיננה מביניהם את הלומי הקרב, הגישה והעבירה הוספת סעיף נפרד לנפגעי פוסט טראומה, וכך נקבע מעמדם המקביל לפצועים בקרב, בניגוד למי שחלו תוך שירותם.
לאחר האירוע הטרגי של הלום הקרב איציק סעידיאן באפריל 2021 הוקמו על ידי משרד הביטחון וארגון נכי צה"ל כמה ועדות לבחינת תפקוד אגף השיקום, ודן דולפין התבקש להצטרף כדי לשפר וליעל את תפקוד האגף.
הערות שוליים

↑  נכי צה"ל 'הרימו כוסית' לשנה החדשה - כל הזמן, באתר כל הזמן, ‏3 באוגוסט 2019
↑   רוני לינדר, מהפכה באגף השיקום: רק חיילים שנפגעו בפעילות מבצעית יוכרו כנכי צה"ל, באתר TheMarker‏, 6 בנובמבר 2013
↑  אורי תובל, ועדת השרים לחקיקה אישרה: הקריטריונים להכרה בנכי וחללי צה"ל יוקשחו, באתר כלכליסט, 5 ביולי 2015
↑  לילך שובל, לאחר הפגנת הענק של נכי צה"ל: משרד הביטחון הציג את הרפורמה באגף השיקום, באתר ישראל היום, 18 באפריל 2021
גולו

| --- | --- |

קתדרלת סט. ג'וזף בגולו
 מדינה:  אוגנדה אוגנדה
 מחוז:  גולו
 חבל ארץ:  צפון אוגנדה
 שפה רשמית:  אנגלית, סוואהילי
 גובה:  1100 מטרים
 אוכלוסייה:  ‏
  ‑ בעיר:  177,400 (1 ביולי 2020)
 קואורדינטות:  2°46′48″N 32°18′0″E﻿ / ﻿2.78000°N 32.30000°E﻿ / 2.78000; 32.30000
 אזור זמן:  UTC +3
 http://www.gulu.go.ug/
  מפת מיקום  מפה מפורטת   (למפת אוגנדה מוגדלת) קמפלה לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט גולו(למפת אוגנדה רגילה) קמפלה לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט גולו  he tabBackground:;tabBorder:#aaa;defaultTab:0;
גולו (Gulu), היא עיר שמהווה את המרכז המסחרי והאדמיניסטרטיבי של מחוז גולו ושל אזור צפון אוגנדה. העיר נמצאת 320 ק"מ מצפון לבירה קמפלה. העיר מחוברת לרשת הרכבות הארצית ונמצא בה שדה תעופה.
היסטוריה

בתקופת השלטון הקולוניאלי הבריטי במאות ה-18- וה-19, צפון אוגנדה סבלה מפיתוח לוקה בחסר. תושבי האזור גויסו לצבא ולמשטרה ורבים מהם לחמו במלחמות העולם.
קבלת עצמאותה של אוגנדה ב-1962 לא שיפרה את מצבם של תושבי הצפון. האוכלוסייה המקומית הייתה יעד להתנכלות, החל מתקופת משטרו של אידי אמין ועד לשלטונו של הנשיא הנוכחי יוורי מוסווני. ב-1986 מעשי האלימות כנגד אזרחים בוצעו ביוזמתה של ממשלתו של מוסווני על ידי צבא ההתנגדות העממי שכיום הם כוחות ההגנה העממיים של אוגנדה (צבא אוגנדה הרשמי).
כאשר המשיכו כוחותיו של מוסווני לבצע מעשי זוועה כנגד האזרחים, קמו כמה קבוצות מורדים  בסוף שנת 1986 שאנשיהם באו מקרב חיילים לשעבר בצבא אוגנדה. בשנת 1987 הצטרפו רובם של מורדים אלה לכוחותיו של מוסווני. בראשית שנות התשעים קם צבא ההתנגדות של האל (Lord's Resistance Army – LRA). ה-LRA החל להיות מעורב בהדרגה במעשי אלימות בגולו ובישובים סביבה. ההאשמות על מעשי אלימות כלפי האזרחים הופנו במקביל גם כלפי צבא אוגנדה.
ב-1996 הורתה ממשלת אוגנדה לכל האזרחים להעתיק את מגוריהם למחנות עקורים. קבוצות לחץ בינלאומיות דרשו את סגירתם של מחנות אלה שהוקמו בצפון המדינה. מאז אביב 2007 שרר שקט יחסי באזור הודות ללחץ בינלאומי שקרא לממשלת אוגנדה להפסיק את המלחמה ולהגיע להסכם שלום עם מנהיג ה-LRA ג'וזף קוני. בנוסף, יכולתו של ה-LRA להטיל אימה ולבצע מעשי טרור ירדה באופן משמעותי עקב החלשותו. הארגון הפך להיות גורם משמעותי פחות כאשר בשנת 2012 ירד מספר הקורבנות שלו ל-39 ואנשיו נלכדו על ידי כוח חזק של 2500 חיילים.
בשנת 2012 החלו ארגוני הצלב האדום האמריקני והאוגנדי בביצוע תוכנית מיפוי של העיר באמצעות פרויקט OpenStreetMap. המפה נוצרה על ידי שימוש במיקור המונים שהתבסס על תצלומי לוויין שנתרמו על ידי ממשלת ארצות הברית. המפה תויגה והוספו בה שמות של הרחובות, בתי העסק ומבני ציבור על ידי מתנדבים מקומיים. מטרת הפרויקט  לשפר את יעילות ניהול תוכנית ההתאוששות מאסון.
דמוגרפיה

בני האצ'ולי (Acholi) מהווים 80% מתושבי גולו. רובם נוצרים. קיים מגוון של שפות שמדוברות על ידי תושבי העיר, כולל לואו (Luo), סוואהילי, אנגלית ולוגנדה.
בזמן מעשי העוינות בין צבא אוגנדה לבין ה-LRA, הוקמו באזור מחנות עקורים רבים, שבנקודת זמן מסוימת חיו בהם על פי ההערכות שני מיליון איש. נכון לאפריל 2009 כל המחנות נסגרו והותר לאנשים לשוב לבתיהם. ביולי 2009 כ-1.452 מיליון עקורים (80.7%) מתוך 1.840 מיליון עזבו מרצונם את המחנות ושבו לבתיהם ובמחנות נותרו 388,000 איש שהיו בתהליך של התפנות או התיישבות במקום.
לפני הפסקת מעשי האלימות בין הצבא ל-LRA כ-15,000 ילדים, הידועים בכינוי "יוממי הלילה", היו נמלטים לתוך העיר מסיבות ביטחון. מאז הפסקת האלימות בסוף שנת 2006, מספרם ירד משמעותית.
המפקד הארצי של שנת 2002 העריך את אוכלוסיית העיר ב-119,430 איש. משרד הסטטיסטיקה של אוגנדה העריך את אוכלוסיית העיר ב-141,500 איש ב-2008. ב-2011 העריך משרד הסטטיסטיקה את אוכלוסיית העיר באמצע השנה ב-154,300 איש.
אקלים

האקלים בגולו מגודר כאקלים טרופי עם עונה קרירה ושחונה.
כלכלה ומינהל

גולו היא הבירה הכלכלית של צפון אוגנדה. הפחתת מעשי האלימות מאז החלו שיחות השלום בין ממשלת אוגנדה לבין ה-LRA, גרמו להתחדשות של הכלכלה. מטה המינהל האדמיניסטרטיבי של מחוז גולו ממוקם בעיר.
חינוך

אוניברסיטת גולו מקיימת מגוון של תוכניות לימודים בתחומי החקלאות, הרפואה, מנהל עסקים וגישור בסכסוכים. האוניברסיטה היא אחת משתי האוניברסיטאות הגדולות בצפון אוגנדה, כשהשנייה היא אוניברסיטת מוני (Muni University) בארואה (Arua). אוניברסיטת גולו היא נותנת החסות האקדמית לבית הספר לרפואה של אוניברסיטת גולו, אחד מתוך חמישה בתי הספר לרפואה שבאוגנדה. המכון למינהל של אוגנדה, מוסד לימודים על תיכוני ומכון מחקר בבעלות הממשלה שממוקם בבירה קמפלה, מחזיק קמפוס בגולו.
בריאות

שלושה בתי חולים מספקים שירותי בריאות לעיר.
תחבורה

נמל התעופה של גולו הוא השני בגודלו באוגנדה לאחר נמל התעופה הבינלאומי אנטבה. אורך מסלול ההמראה שלו הוא 3144 מ'.
גולו ממוקמת על מסילת הברזל בין טורורו (Tororo) לפאקוואצ' (Pakwach), שמאז 1993 הפסיק לפעול. חברת רכבות קנייתית-אוגנדית ממימנה את ניקוי תוואי המסילה מצמחייה ואת שיקום התשתית שלה, ובכך איפשרה את נסיעתה המסחרית של רכבת על הקו בפעם הראשונה בעשרים שנה ב-14 בספטמבר 2013.
ספורט ופנאי

האצטדיון של גולו הוא הגדול ביותר בצפון אוגנדה עם 30,000 מושבים. לאחרונה עבר האצטדיון שיפוץ במימונה של הסוכנות האמריקנית לפיתוח בינלאומי. בעיר פועלות כמה תחנות רדיו.
ראו גם

צבא ההתנגדות של האל
ג'וזף קוני
הערות שוליים

↑  UBOS, . (27 August 2014). "The Population of The Regions of the Republic of Uganda And All Cities And Towns of More Than 15,000 Inhabitants". Citypopulation.de Quoting Uganda Bureau of Statistics (UBOS). Retrieved 21 February 2015.
↑  Distance between Kampala and Gulu with Map
↑  NICHOLAS KULISH, African Rebel Leader Said to Be Considering Surrender, International New York Times, November 21, 2013
↑  Rob Banick, We Start With a Good Map, American Red Cross, August 14th, 2012
↑  Justin Moro, Gulu closes IDP camps, Newvision, Apr 05, 2009
↑  2002 and 2008 Estimated Population of Gulu
↑  2011 Estimated Populations of Major Ugandan Urban Centers
↑  "Climate: Gulu - Climate graph, Temperature graph, Climate table". Climate-Data.org.
↑  Uganda's Northern Line revived, Railway Gazette International retrieved October 09, 2013.
| --- | --- |
בקרת זהויות :  NLI: 987007465514805171  LCCN: n99802761  MusicBrainz: 560dc8b2-cd1d-46e7-b548-db032bfccba0  VIAF: 150283245   WorldCat (עם VIAF): 150283245
דה סוטו איירסטרים

| --- | --- |

DeSoto Airstream, קופה, שנת 1936
 מאפיינים כלליים
 יצרן:  דה סוטו (DeSoto)
 שנות ייצור:  1934–1936
 הרכבה:  ארצות הברית ארצות הברית
 מודל אחריו:  דה סוטו דה-לוקס
 חברת אם:  קרייזלר, (Chrysler Corporation)
 מרכב:  Front-engine, rear-wheel-drive layout
 בסיס גלגלים:  2,997 מ"מ
 מפרט טכני
 מנוע:  6 צילינדרים, 4,000 סמ"ק המפיק 93 כ"ס
 הילוכים:  תמסורת ידנית
דה סוטו איירסטרים (באנגלית: DeSoto Airstream) היא מכונית משפחתית שיוצרה על ידי חטיבת "דה סוטו" בחברת קרייזלר האמריקאית בין השנים 1934–1935.
יוצרו 59,494 יחידות מתוכם 20,784 יחידות בשנת המודל 1935 ו-38,710 יחידות בשנת המודל 1936.
תצורות

4 דלתות - סדאן.
2 דלתות - קבריולה, 2 מושבים (יוצרו 2,592 יחידות).
2 דלתות - קופה.
דגמים

"DeSoto Airstream Custom sedan".
"DeSoto Airstream Deluxe".
"DeSoto Airstream Custom Business Coupe".
"Convertible Sedan DeSoto Airstream".
תמונות

"דה סוטו איירסטרים", סדרת "SF", סדאן, 4 דלתות, שנת 1936
"דה סוטו איירסטרים", שנת 1935
"דה סוטו איירסטרים", שנת 1935
"דה סוטו איירסטרים", שנת 1935 - מבט לתא הנהג
"דה סוטו איירסטרים", שנת 1935
"דה סוטו איירסטרים", שנת 1935
"דה סוטו איירסטרים", סדאן, 4 דלתות, שנת 1935
"דה סוטו איירסטרים"  - קבריולט
"דה סוטו איירסטרים"  - קופה
ראו גם

קרייזלר
דה סוטו פאוורמסטר
דה סוטו דה-לוקס
דה סוטו איירפלו
דה סוטו סוב-אורבן
דה סוטו דיפלומט
הערות שוליים

↑  The Standard Catalog of American Cars 1805-1945, Kimes, Beverly R., Editor, Clark, Henry A. Krause Publications, 1996.ISBN 0-87341-428-4
↑  "דה סוטו איירסטרים" conceptcarz.com/vehicle
↑  "דה סוטו איירסטרים" סדאן - תמונה flickr.com/photos
↑  "דה סוטו איירסטרים" סדאן - תמונה eastvalleytribune.com/desoto-airstream-sedan
↑  "דה סוטו איירסטרים" קונברטייבל - קופה amazon.com/DeSoto-Airstream-Convertible-Coupe-Factory
↑  "דה סוטו איירסטרים" דגם קופה - תמונה amazon.com/DeSoto-Airstream-Coupe
↑  "דה סוטו איירסטרים" קופה 2 מושבים mecum.com/lots/FL0117-280864/1936-desoto-airstream
↑  "דה סוטו איירסטרים" קופה bonhams.com/auctions
דייוויד האפמן

| --- | --- |

 לידה:  9 באוגוסט 1925 אוהיו, ארצות הברית 
 פטירה:  7 באוקטובר 1999 (בגיל 74) סנטה קרוס, ארצות הברית 
 ענף מדעי:  מדעי המחשב
 מקום מגורים:  ארצות הברית
 מקום לימודים:  אוניברסיטת המדינה של אוהיו  המכון הטכנולוגי של מסצ'וסטס 
 מנחה לדוקטורט:  סמואל הוקס קולדוול 
 מוסדות:  אוניברסיטת קליפורניה בסנטה קרוז  המכון הטכנולוגי של מסצ'וסטס 
 תלמידי דוקטורט:  Richard Yerkes Kain, Stephen Herbert Unger 
 פרסים והוקרה:  מדליית ריצ'רד המינג של IEEE (1999)  פרס ולס מקדוול (1973)  מדליית לואיס לוי 
 תרומות עיקריות
 פיתוח קוד האפמן, שיטה לדחיסת נתונים על ידי קידוד בגודל משתנה
 
דייוויד אלברט האפמן (באנגלית: David Albert Huffman;‏ 9 באוגוסט 1925 – 7 באוקטובר 1999) היה חלוץ אמריקאי בתחום מדעי המחשב.
האפמן תרם תרומה משמעותית למחקרים בנושא אוטומטים, מעגלי מיתוג, שגרות סינתזה ותכנון אותות. עבודתו המפורסמת מכל היא קוד האפמן, שיטה לדחיסת נתונים על ידי קידוד בגודל משתנה. עבודה זו נכתבה בסיום לימודיו במכון הטכנולוגי של מסצ'וסטס אותו סיים ב-1953.
"קודי האפמן" משמשים כיום כמעט בכל תוכנית מחשב המשתמשת בדחיסת נתונים ותקשורת של מידע דיגיטלי כמו פקסים, מודמים, תקשורת מחשבים, שידורי טלוויזיה באיכות גבוהה וכדומה. השיטה מתבססת על אורך משתנה לסימנים, כך שסימן נפוץ יוצג באמצעות מספר קטן של סיביות.
גלקסיות אנטנה

| --- | --- |

גלקסיות אנטנה. תצלום של טלסקופ החלל האבל  NGC 4038 (משמאל), NGC 4039 (מימין)
 נתוני תצפית
 קבוצת כוכבים:  עורב
 שמות נוספים:  NGC 4038 ,NGC 4039
 מגלה:  ויליאם הרשל 
 תאריך גילוי:  1785
 סוג:  גלקסיה מתנגשת
 בהירות נראית:  11.1
 סיווג מורפולוגי:  SB(s)m pec / SA(s)m pec
 עלייה ישרה:  12ʰ 01ᵐ 53.0ˢ
 נטייה:  ‏10″ ‏52′ ‏18°‏-
 מאפיינים פיזיים
 מרחק:  45,000,000  שנות אור 13,796,909.49  פארסק
 הסחה לאדום:  0.005477  z
 
גלקסיות אנטנה או גלקסיית אנטנה (הקרויות גם: NGC 4038/NGC 4039) הן זוג גלקסיות מתנגשות בקבוצת הכוכבים עורב. הגלקסיות התגלו בשנת 1785 על ידי ויליאם הרשל, שמן, "אנטנה", מקורו בצורתן, כמחושים (אנטנות) של חרק. בעוד שבעבר סברו כי מרחקן של גלקסיות אלה מגלקסיית שביל החלב הוא 65 מיליון שנות אור, כיום סבורים כי המרחק הוא 45 מיליון שנות אור בלבד. גלקסיות אנטנה נמצאות במרחק זוויתי של כ-3.5 מעלות ממערב-דרום מערב לכוכב ג'יינה (γ בעורב) וכ-4.2 מעלות מצפון-מערב לכוכב מינקר (ε בעורב). מעריכים כי התנגשות שתי הגלקסיות החלה לפני כ-900 מיליון שנים.
בגלקסיות נצפו שתי סופרנובות: SN 2004GT ו-SN 2007sr.
הערות שוליים

↑  גלקסיות אנטנה קרובות יותר לגלקסיית שביל החלב משסברו, spacedaily
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
גלקסידי

| --- | --- |

 מדינה:  יוון יוון
 מחוז:  מרכז יוון
 יחידה אזורית:  פוקיס
 גובה:  4.0 מטרים
 אוכלוסייה:  ‏
  ‑ בעיירה:  1,761 (2021)
 קואורדינטות:  38°22′36″N 22°23′01″E﻿ / ﻿38.376666666667°N 22.383611111111°E﻿ / 38.376666666667; 22.383611111111 
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןגלקסידי(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןגלקסידי  he tabBackground:;tabBorder:#aaa;defaultTab:0;
 
גָלָקְסִידִי (ביוונית: Γαλαξίδι / Γαλαξείδι) היא עיירה באזור פוקיס במחוז מרכז יוון יוון.
העיירה בנויה לאורך מפרץ טבעי לחופו המערבי של מפרץ קורינתוס.
שטח העיר כ־120 קמ"ר, האוכלוסייה מונה כ־2,000 איש.
בעיירה יש מסורת לפיה בחודשים מרץ–אפריל מדי שנה, התושבים משליכים זה על זה קמח צבעוני כשפניהם צבועים שחור.
מבט פנורמי על העיר
קיימות עדויות על היישוב במקום עוד מתקופת יוון העתיקה ועד למאה ה-2. בסוף המאה ה-10 הוא נהרס על ידי כוחות האימפריה הבולגרית הראשונה ובמהלך המאה ה-11 פעם נוספת על ידי הנורמנים. בתקופת שלטון האימפריה העות'מאנית מספר תושבים היה קטן. בסוף המאה ה-18 באזור התפתח נמל חשוב בו עגנו ספינות סוחר רבות.
בשנת 1864 במנזר ליד העיר התגלה כרוניקה שנכתב בשנת 1703 בוא מתוארת היסטוריה של היישוב וערים נוספות באזור לרבות נפפקטוס.
הערות שוליים

↑    דניאל צ'צ'יק, מלחמת הקמח הגדולה, באתר הארץ, 20 באפריל 2021
| --- | --- |
בקרת זהויות :  NLI: 987007555388905171  GND: 4634473-1  LCCN: n83307138  SUDOC: 168831198  VIAF: 158320194   WorldCat (עם VIAF): 158320194 
ערך זה הוא קצרמרבנושא יישובים ביוון. אתם מוזמנים לתרום לוויקיפדיה ו.
גלקסיה לא-סדורה

גלקסיה לא-סדורה NGC 4449 (אנ')
גלקסיה לא-סדורה (או גלקסיה אירגולרית) היא גלקסיה שלא ניתן לתארה כאחד משלושת הסוגים כפי שסיווג אותם אדווין האבל ב-1936, וסימונן Irr. ההערכה היא שהן מהוות כ-3% מכלל הגלקסיות ביקום.
לגלקסיות אלו אין סימטריה או מורפולוגיה מובהקת ספירלית, אליפטית או צורת עדשה. מבנן אינו סדור ולא ניתן להבחין בתפיחה מרכזית או זרועות. הסברה היא שרוב הגלקסיות הלא-סדורות היו בעברן גלקסיות ספירליות או אליפטיות, אך איבדו את צורתן עקב כוח הכבידה או עקב התנגשות עם גלקסיות נוספות.
צבען של מרבית הגלקסיות הלא-סדורות הוא כחלחל-לבן המעיד על אוכלוסיית כוכבים צעירה וחומר בין-כוכבי. בדרך כלל הן קטנות וחיוורות יותר משאר סוגי הגלקסיות. סדר הגודל של מסתן הוא בין ‎108‎ ל-‎1010‎ מסות שמש וקוטרן בין 3,200 ל-32,000 שנות אור. בהירותן נעה בין 13- ל-20-.
על פי סיווג האבל, ניתן לחלקן לשני סוגים:
Irr I: גלקסיה בעלת מבנה סדור כלשהו אך לא מספיק על מנת להתאים לאחד מהסיווגים. סיווג דה-וקולר, שהוא הרחבה לסיווג האבל, מחלק אותן לתת סוגים: Sm לגלקסיות עם מבנה הקרוב במידה כלשהי לגלקסיה ספירלית, ו-Im לגלקסיות בעלות מבנה סדור כלשהו שאינו ספירלי. בגלקסיות מסוג זה ניתן להבחין בכוכבים ובערפיליות.
Irr II: גלקסיה לא-סדורה במיוחד, ללא שום מבנה סדור.
סוג נוסף של גלקסיות לא-סדורות הוא גלקסיות ננסיות לא-סדורות, המסומנות ב-dI או dIrr (מהמילה dwarf). לרובן יש רמה נמוכה של מתכתיות ורמות גבוהות של גז. מדענים מאמינים כי סוג זה של גלקסיות חשוב להבנת התפתחותן של כלל הגלקסיות משום שהן דומות לגלקסיות הראשונות שאכלסו את היקום.
ענני מגלן הם דוגמה טובה לגלקסיות לא-סדורות ננסיות, שעל פי סיווג דה-וקולר סומנו כ-SBm, כלומר מכילות מבנה ספירלי כלשהו אך ללא תפיחה מרכזית.
הערות שוליים

↑  היקום - יסודות האסטרופיזיקה: מאיר מידב, חגי נצר ונח ברוש, הוצאת האוניברסיטה הפתוחה, 2000, עמוד 216
↑  Irregular Galaxies
| --- | --- |
בקרת זהויות :  GND: 4382323-3
דן דאור

| --- | --- |
אין תמונה חופשית
 לידה:  7 בנובמבר 1937 תל אביב, פלשתינה (א"י)
 פטירה:  30 בדצמבר 2009 (בגיל 72)
 מדינה:  ישראל 
 מקום קבורה:  בית העלמין ירקון 
 
דן דאור (7 בנובמבר 1937 – 30 בדצמבר 2009) היה חוקר של הפילוסופיה והתרבות של סין ושל מזרח אסיה, מתרגם, סופר ועורך ישראלי.
חייו

דן דאור נולד בתל אביב. הוא למד באוניברסיטה העברית בירושלים ובאוניברסיטת תל אביב, ממנה קיבל תואר שני בהצטיינות ב-1970. בשנת 1974 קיבל תואר דוקטור באוניברסיטת לונדון בתחום הפילוסופיה הסינית (כותרת הדיסרטציה: "The Yin Wenzi and the renaissance of philosophy in Wei-Jin China"). לימד באוניברסיטת תל אביב ובאוניברסיטה העברית. תרגם שירים, ספרים וסיפורים מסינית, מצרפתית, מאנגלית ומגרמנית. כתב רשימות מסע וביקורות על סרטים, ספרים ומסעדות. היה מבעלי הוצאת "חרגול" (עם יהונתן נדב).
דאור ערך את סדרת "מיתוסים" בהוצאת "מפה", שבה כתבו מחברים מומחים על המיתולוגיות של עמים שונים. בסדרה זו כתב ספר על המיתולוגיה הסינית. בנוסף ערך את "דפי עשב", אסופה של סיפורי קנאביס. כתב יחד עם יגאל צור את ה"מדריך למטייל בסין", ואת "הודו: מדריך למטייל, מקומות, הקשרים, סיפורים".
ב-30 בדצמבר 2009, במהלך כנס על פילוסופיה סינית באוניברסיטה העברית, חש ברע, הוחש לבית החולים, שם מת מדום לב.
דאור היה נשוי ואב לשתי בנות.